GRAMMY ยัน “จีเอ็มเอ็ม 25” ไม่จอดำ จับตาปรับโครงสร้างธุรกิจครั้งใหญ่
GRAMMY ยัน “จีเอ็มเอ็ม 25” ไม่จอดำ จับตาปรับโครงสร้างธุรกิจครั้งใหญ่
27 พ.ย. 2563

บริษัท จีเอ็มเอ็ม แกรมมี่ จำกัด (มหาชน) หรือ GRAMMY เปิดเผยว่า มติที่ประชุมคณะกรรมการบริษัทเกี่ยวกับการจัดโครงสร้างธุรกิจ โดยจะมีการจำหน่ายทรัพย์สินของบริษัท คือ การขายหุ้นในบริษัท จีเอ็มเอ็ม แชนแนล โฮลดิ้ง จำกัด, การเข้าทำสัญญาแต่งตั้งตัวแทนการตลาดสถานีโทรทัศน์ช่อง GMM25, สัญญาอนุญาตให้ใช้ชื่อและลิขสิทธิ์รายการทางสถานีโทรทัศน์ช่อง GMM25 ของบริษัท จีเอ็มเอ็ม แชนแนล จำกัด
รวมถึงการได้มาซึ่งทรัพย์สินของบริษัท คือ การเข้าซื้อหุ้นในบริษัท จีเอ็มเอ็ม แชนแนล จำกัด, บริษัท คอนเทนต์ แอนด์ อาร์ตติสท์ เน็ตเวิร์ค จำกัด และ บริษัท เอ-ไทม์ ทราเวิลเลอร์ จำกัด ของบริษัท จี เอ็ม เอ็ม โฮลดิ้ง จำกัด รวมทั้ง การให้ความช่วยเหลือทางการเงินแก่ บริษัท เดอะ วัน เอ็นเตอร์ไพรส์ จำกัด
ขณะที่รายงานข่าวจากหนังสือพิมพ์เช้านี้ระบุว่า จับตาโครงสร้างใหม่ธุรกิจทีวีดิจิทัลยักษ์ใหญ่ “แกรมมี่” หลังเตรียมหาทุนใหม่เพิ่มทุนช่องวัน 31 คาดดึง “หมอเสริฐ” ร่วม พร้อมข้อเสนอเปลี่ยนแปลงกลยุทธ์ รวมทีมข่าวช่อง จีเอ็มเอ็ม 25-ช่องวัน 31 ผลิตคอนเทนท์ ป้อน ลดความซ้ำซ้อน-ต้นทุน ด้านเอเยนซี่ เผยยังลุยวางแผนซื้อสื่อโฆษณากับช่องจีเอ็มเอ็ม 25 ยันไม่จอดำ